Държавен вестник, бр. 61, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  61
УКАЗ № 220
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
устройство на територията, приет от ХL Народ-
но събрание на 12 юли 2007 г.
Издаден в София на 23 юли 2007 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за изменение и допълнение на Закона за уст-
ройство на територията (обн., ДВ, бр. 1 от
2001 г.; изм., бр. 41 и 111 от 2001 г., бр. 43 от
2002 г., бр. 20, 65 и 107 от 2003 г., бр. 36 и 65 от
2004 г., бр. 28, 76, 77, 88, 94, 95, 103 и 105 от 2005 г.,
бр. 29, 30, 34, 37, 65, 76, 79, 82, 106 и 108 от 2006 г.,
бр. 41 от 2007 г.)
§ 1. В чл. 5 се правят следните изменения:
1. Алинеи 2 и 3 се изменят така:
“(2) В общините и в районите на Столична-
та община и на градовете с районно деление се
назначават главни архитекти по трудово или
по служебно правоотношение въз основа на
конкурс. За главни архитекти се назначават
лица с придобита пълна проектантска право-
способност или които имат необходимия стаж
за придобиването є.
(3) Главният архитект ръководи, коорди-
нира и контролира дейностите по устройстве-
ното планиране, проектирането и строителст-
вото на съответната територия, координира и
контролира дейността на звената по ал. 6 и
издава административни актове съобразно пра-
вомощията, предоставени му по този закон.
Главният архитект на общината координира и
контролира дейността на главните архитекти
на райони.”
2. Алинея 6 се изменя така:
“(6) В структурата на общинската админис-
трация и на администрацията на района се съз-
дават звена за изпълнение на функциите и зада-
чите по този закон.”
§ 2. Член 9 се изменя така:
“Чл. 9. (1) В територии без устройствени
планове предназначението на поземлените
имоти до влизането в сила на плановете се оп-
ределя от фактическото им използване, освен
ако използването противоречи на закон.
(2) Промяната на предназначението на те-
ритории и на поземлени имоти с цел застроява-
не се извършва въз основа на влязъл в сила
подробен устройствен план при условията и по
реда на този закон.
(3) Промяната на предназначението на те-
ритории и поземлени имоти—обекти на кул-
турно-историческото наследство, се извършва
след съгласуване с Националния институт за
паметниците на културата при условията и по
реда на чл. 125, ал. 5.”
§ 3. В чл. 13 се правят следните изменения и
допълнения:
1. Алинея 2 се изменя така:
“(2) Специфични правила и нормативи, с
които се допускат отклонения от правилата и
нормативите по ал. 1, може да се създават към
общите и подробните устройствени планове за
територии или части от тях:
1. с особена териториалноустройствена за-
щита и с режим на превантивна устройствена
защита по чл. 10, ал. 2 и 3;
2. предназначени за ниско жилищно застро-
яване в населени места със сложни теренни и
геоложки условия и/или за ниско застрояване
със социални жилища;
3. за специални обекти, свързани с отбрана-
та и сигурността на страната.”
2. В ал. 3:
а) изречение второ се изменя така: “Минис-
търът на регионалното развитие и благоустройс-
твото одобрява или отказва да одобри решени-
ето на Националния експертен съвет със запо-
вед, която се обнародва в “Държавен вестник”.”;
б) създава се изречение трето: “Заповедта не
подлежи на обжалване и е задължителна за
общинските органи.”
§ 4. В чл. 16, ал. 1 след думите “публична соб-
ственост,” се добавя “на озеленените пло-
щи, обединени в зелена система”.
§ 5. В чл. 19, ал. 5 думите “и за друго специ-
фично по характер застрояване” се заменят със
“за застрояване със социални жилища или за
друго специфично застрояване”.
§ 6. В чл. 21 се правят следните изменения и
допълнения:
1. В ал. 2 се създава изречение второ: “Не-
покриване на част от заварена калканна стена
може да се допусне при условия и по ред, опре-
делени с правилата и нормативите по чл. 13,
когато покриването на калканната стена води
до нарушаване на други нормативи за височина
и разстояния и когато се налага съобразяване с
други заварени специфични дадености.”
2. Създава се нова ал. 3:
“(3) За защитени територии на културно-
историческото наследство разпоредбите на ал. 2
не се прилагат.”
3. Досегашните ал. 3 и 4 стават съответно
ал. 4 и 5.
§ 7. В чл. 22 се правят следните изменения и
допълнения:
1. В ал. 6:
а) в изречение първо думите “жилищни ком-
плекси” се заменят с “квартали с комплексно
застрояване”, думите “жилищни блокове” се
заменят със “сгради”, а думите “без да се спазват
изискванията за разстояние на сградите до стра-
ничната граница и до границата към дъното на
урегулирания поземлен имот” се заличават;